Ֆելիպե Մելո

**Ֆելիպե Մելո Վիսենտե դել Կարվալյո** (պորտ.՝ Felipe Melo Vicente de Carvalho, ), բրազիլացի ֆուտբոլիստ, կիսապաշտպան։ Հանդես է գալիս իտալական «Ինտերում» և Բրազիլիայի ֆուտբոլի ազգային հավաքականում։

## Ակումբային կարիերա
### Երիտասարդ տարիներ
Ֆելիպե Մելոն իր ֆուտբոլային կարիերան սկսել է Բրազիլիայում, հանդես գալով «Ֆլամենգոյում», «Կրուզեյրոյում» և «Գրեմիոյում»։

### «Մալյորկա» և «Ռասինգ»
2005 թվականին Ֆելիպեն տեղափոխվել է իսպանական «Մալյորկա»։ Թիմի կազմում մասնակցել է 7 հանդիպման և դրանից հետո տեղափոխվել «Ռասինգ»։ 2006/07 մրցաշրջանում Մելոն ստացել է վնասվածք և չի կարողացել հանդես գալ մի քանի ամիս։

### «Ալմերիա»
2007 թվականին Ֆելիպեն տեղափոխվել է «Ալմերիա»։ Տեղափոխվելու պահից Մելոն թիմում ստացավ առաջատարի դեր։ Մրցաշրջանի սկզբում Մելոն թիմի պաշտոնական կայքի կողմից ճանաչվեց թիմի լավագույն ֆուտբոլիստ։

### «Ֆիորենտինա»
2008 թվականի հունիսի 2-ին Մելոն 8 միլիոն եվրոի դիմաց տեղափոխվել է իտալական «Ֆիորենտինա»։ Օգոստոսի 12-ին Մելոն անցկացրել է իր առաջին պաշտոնական հանդիպումը իտալական ակումբի կազմում, մասնակցելով «Սլավիայի» դեմ խաղում։ Իտալիայի առաջնությունում իր առաջին խաղը ֆուտբոլիստը անցկացրել է օգոստոսի 31-ին՝ «Յուվենտուսի» դեմ։ Իր առաջին գոլը թիմի կազմում խփել է նոյեմբերի 9-ին՝ «Ատալանտայի» դեմ խաղում։ Իտալական ակումբի կազմում Մելոն հանդես է եկել կենտրոնական կիսապաշտպանի դիրքում։

### «Յուվենտուս»
2009 թվականի հուլիսի 16-ին Մելոն 25 միլիոն եվրոյի դիմաց տեղափոխվել է թուրինյան «Յուվենտուս»։ Ընդ որում տրանսֆերի մեջ ընդգրկվել են Մարկո Մարկիոնին և Կրիստիանո Ձանետին, որոնց տրանսֆերային արժեքները միասին գնահատվել են 6,5 միլիոն եվրո։ Պայմանագիրը կնքվել է 4 տարով, ըստ որի տարեկան Մելոյի աշխատավարձը սահմանվեց 2.6 միլիոն եվրո։ Օգոստոսի 30-ին Մելոն նշեց իր դեբյուտը թուրինյան ակումբի կազմում՝ «Ռոմայի» դեմ խաղում, դառնալով 3 գոլի հեղինակ, իսկ խաղն ավարտվել է 3:1 հաշվով։ 2009 թվականի դեկտեմբերին Մելոն ստացել է «*Ոսկե սափոր*» մրցանակը։ Չնայած այդ մրցանակին Մելոն անցկացրեց «Յուվենտուսում» իր լավագույն մրցաշրջանը։ 2011 թվականի հունվարին Ֆելիպեն կոպիտ խաղաց Մասիմո Պաչի նկատմամբ, որի պատճառով հեռացվեց խաղադաշտից և որակազրկվեց 3 խաղով։

### «Գալաթասարայ»
2011 թվականի հուլիսի 22-ին Մելոն վարձավճարով տեղափոխվել է թուրքական «Գալաթասարայ», հետագա պարտադիր գնման իրավունքով։ 2013 թվականի ամռանը Մելոն 5 միլիոն եվրոյի դիմաց տեղափոխվեց թուրքական ակումբ։ Թուրքական ակումբի կազմում իր առաջին գոլը խփել է 2013 թվականի սեպտեմբերի 18-ին՝ «*Սամսունսպոր*ի» դեմ խաղում։ Լիգայի 36 խաղերում Մելոն դարձավ 12 գոլի հեղինակ։ 2015 թվականի օգոստոսի 13-ին Մելոն երկարաձգեց իր պայմանագիրը թուրքական ակումբի հետ։

### «Ինտեր»
2015 թվականի օգոստոսի 31-ին Ֆելիպեն 4.2 միլիոն եվրոյի դիմաց տեղափոխվել է միլանյան «Ինտեր»։ Իտալական ակումբի կազմում իր առաջին գոլը խփել է «Վերոնայի» դեմ խաղում։

## Անձնական կյանք
Ֆելիպե Մելոն ամուսնացած է։ Ունի երեք զավակ՝ երկու տղա և մեկ աղջիկ։

## Ակումբային վիճակագրություն

## Միջազգային կարիերա
Մելոն Բրազիլիայի հավաքականի կազմում իր դեբյուտը նշել է 2009 թվականի փետրվարի 10-ին՝ Իտալիայի հավաքականի դեմ կայացած ընկերական խաղում։

Մելոն 2010 թվականին հավաքականի կազմում մասնակցեց Աշխարհի 2010 թվականի աշխարհի առաջնությանը։ Հավաքականի կազմում ֆուտբոլիստը մասնակցեց 5 խաղի։

## Ձեռքբերումներ
### «Ֆլամենգո»
* Բրազիլիայի չեմպիոնների գավաթակիր - 2001

### «Կրուզեյրո»
* Բրազիլիայի չեմպիոն - 2003
* Բրազիլիայի գավաթակիր - 2003

### «Գրեմիո»
* Ռիու Գրանդի դու Սուլ - 2004

### «Գալաթասարայ»
* Թուրքիայի չեմպիոն - 2012, 2013
* Թուրքիայի գավաթակիր - 2014

### Բրազիլիայի հավաքական
* Կոնֆեդերացիաների գավաթի հաղթող - 2009

### Անձնական
* «Ոսկե սափոր» - 2009

## Ծանոթագրություններ

## Արտաքին հղումներ
* Պաշտոնական կայքը
* Ֆելիպե Մելոյի էջ twitter.com կայքում
* Պրոֆիլը soccernet.espn.go.com կայքում 
* Պրոֆիլը sambafoot.com կայքում 

Կատեգորիա:Ալմերիայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռասինգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ